Rold Skov

Rold Skov, dvs. Rold skog som ligger sentralt i Himmerland mellom Arden og Skørping, er Danmarks største sammenhengende skogkompleks med ca. 8.600 ha. I skogen ligger Den jyske skovhave («skoghage») med over 150 ulike trær,Den jyske skovhave og Rebild Bakker.

Rold Skov har opp gjennom tidene vært forbundet med landeveisrøvere og overfall. På 1830-tallet lyktes det å avsløre en større bande med etterfølgende rettssaker som pågikk i syv år (1837-44). En av de dømte, med tilnavnet «Bettefanden»St. St. Blicher: «Bettefanden», Det kongelige bibliotek («Veslefaen»), beskrives av Steen Steensen Blicher i novellen med samme navn fra 1846.

Rold Skov er sterkt kupert, hvilket gir forutsetninger for kildevann og innsjøer. Kildene omfatter Lille Blåkilde, som på tross av navnet gir 150 liter per sekund, Ravnkilde, Gravlevkilden og Egebækkilden. Madum sjø øst for skogen er den største sjøen med mulighet for bading, størrelsesmessig etterfulgt av Store Økssø og Mossø. Ved skogens nordvestkant ved Gravlev er Gravlev sjø i Lindenborg ådal, en av Danmarks dypeste daler. Gavlev sjø er under reetablering etter å ha vært nedtappet i årevis. Lindenborg å snor seg gjennom urskog et stykke på veien.Lindenborg ådal

60 meter under en kalkskråning i Rold skog ligger en atomsikker bunker REGAN Vest, oppført i dyp hemmelighet under den kalde krigen. Bunkeren er ikke et militært anlegg, men bygget for å ta imot regjeringen, embetsmenn og monarken i tilfelle av en atomkrig. Bunkeren har en inngang som er godt skjult i skogen, og enda én gjennom den gule mursteinsvillaen der maskinmesteren bodde med familien sin. Han førte tilsyn med bunkerenMuseet REGAN Vest som ble bygget i årene 1963-68 og dekker 5.500 m², med ganger som strekker seg rundt to km. Anlegget er fredet.«Hemmelig bunker fra den kolde krig skal bevares» Ekstra Bladet 14. oktober 2013 «Fredens spioner» var kallenavnet på journalister som Peter Kramer fra Ekstra Bladet som kom på sporet av REGAN Vest og andre NATO-hemmeligheter.«På sporet af hemmeligheder under den kolde krig», ''Nordjyske museer

75% av skogen er privateid, hvor Lindenborg gods,Lindenborg slott Nørlund gods og Willestrup gods tegner seg for hovedparten, mens den danske stat eier de resterende 25%. Statens andel administreres av Buderupholm statsskogdistrikt.Buderupholm statsskog

 Referanser 

 Kilder 
 Rold Skov, Skov- og naturstyrelsen, vandreture i statsskovene nr. 114.

Kategori:Mariagerfjords geografi
Kategori:Rebilds geografi
Kategori:Skoger i Danmark